armvectores/hy_wikipedia_2023 huggingface dataset:
Ռուսկայա Դոլինա

Ռուսկայա Դոլինա (ուկրաիներեն՝ Руська Долина), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Ռուսկայա Դոլինա գյուղում բնակվում էր 442 մարդ։ Բնակավայրը զբաղեցնում է 7,51 կմ² տարածք։ Բնակչության խտությունը կազմում էր 0,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լենինսկոե (գյուղ, Նովոսիբիրսկի շրջան)

Անվան այլ կիրառումների համար տե՛ս՝ ԼենինսկոեԼենինսկոե (ռուս.՝ Ленинское), գյուղ Ռուսաստանի, Նովոսիբիրսկի մարզի Նովոսիբիրսկի շրջանի կազմում։
Բնակչությունը վերջին հայտնի գրանցված տվյալներով կազմում էր 2583 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանուել Ալմունիա

Մանուել Ալմունիա Ռիվերո (իսպ.՝ Manuel Almunia Rivero, մայիսի 19, 1977, Պամպլոնա, Իսպանիա), իպանացի ֆուտբոլիստ, դարպասապահ։ 


== Կարիերա ==
Ալմունիան իր պրոֆեսիոնալ կարիերան սկսել է իսպանական «Օսասունա» ակումբում և խաղացել է այնտեղ երկու մրցաշրջան, որից հետո վարձավճարով հանդես է եկել «Կարտախենա» և «Սաբադելլ» ակումբներում, որտեղից էլ տեղափոխվել է «Սելտա»։ Ալմունիան հանդես է եկել նաև «Էյբար» և «Ռեկրեատիվո» ակումբներում։
2004 թվականի հուլիսի 14-ին Ալմունիան տեղափոխվում է Արսենալ։ Արսենալի կազմում առաջին անգամ խաղադաշտ է դուրս գալիս Ֆուտբոլային լիգայի գավաթի «Արսենալ» - «Մանչեսթեր Սիթիի» խաղում (2։1)։ Նա մասնակցում է Լիգայի գավաթի խաղարկության բոլոր խաղերին, ինչպես նաև 1/4 եզրափակչի հանդիպմանը «Մանչեսթեր Յունայթեդի» դեմ խաղին, որի ժամանակ Ալմունիայի թույլ տված կոպիտ սխալը որոշիչ եղավ, և կանոնիրները պարտվեցին 1։0 հաշվով։
Չնայած թույլ տված կոպիտ սխալին՝ Ալմունիան հնարավորություն է ստանում խաղալ Պրեմիեր լիգայում։ Առաջին խաղում Ալմունիային հաջողվում է անառիկ պահել սեփական դարպասը, և կանոնիրները հաղթում են «Բիրմինհեմին» 3։0 հաշվով։ 2004 թվականի դեկտեմբերի 7-ին Ալմունիան առաջին անգամ խաղում է ՈՒԵՖԱ Չեմպիոնների Լիգայում (կանոնիրները 5։1 հաշվով պարտության են մատնում «Ռոսենբուրգին»)։
Լինելով երկրորդ դարպասապահը՝ Ալմունիան մասնակցում է բոլոր գավաթային հանդիպումներին, որի ժամանակ ցուցադրում է 11 մետրանոց հարվածներ հետ մղելու ունակությունը, որի շնորհիվ կանոնիրները հաղթահարեցին «Շեֆիլդ Յունայթեդի» արգելքը և դուրս եկան Ֆուտբոլի Անգլիայի գավաթի 1/4 եզրափակիչ։


== Արտաքին հղումներ ==
Արսենալի կայքի պաշտոնական պրոֆիլը Archived 2009-09-18 at the Wayback Machine.
Պրոֆիլը BDFutbol կայքում
Շալատոնի

Շալատոնի (ռուս.՝ Шалатони), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եդոմացիներ

Եդոմացիները Եդոմի երկիրը բնակեցնող սեմական էթնիկ խումբ։ Ըստ Աստվածաշնչի (Ծննդ. 25:30) նրանք համարվում են Հակոբի երկվորյակ եղբայր Եսավի ժառանգները, ում կոչում էին նաև Եդոմ (եբրայերեն՝ אֱדוֹם‎  [Է՛դոմ, այսինքն՝ կարմիր], հին հունարեն՝ Ἰδουμαία [Իդումայա], լատ.՝ Idumaea [Իդումէա])։ Ըստ Աստվածաշնչի՝ հրեաներն ու եդոմացիները երկու երկվորյակ եղբայրներից սերած ժողովուրդներ են։
Եդոմացիների անունը հանդիպում է ասորական հուշարձանների վրա, որտեղ այն սեպագիր լեզվով կարդացվում է որպես «ուդումի» կամ «ուդում»։ Նրանք ապրում էին Նեգևում և Հյուսիսային Սինայում, խոսում էին եդոմական լեզվով։ Երկրորդ Օրինաց գիրքը հատկապես ընդգծում է եդոմացիների և հրեաների փոխհարաբերությունները (Բ Օրինաց 23։7)։ Եդովմացիների կազմում առանձին խումբ էին կազմում ամաղեկացիները։
Հնագիտական պեղումները ցույց են տալիս, որ եդոմացիները որպես ազգություն գոյություն են ունեցել Ք.ա. առնվազն 11-րդ դարից սկսած ու դադարել են գոյություն ունենալ Հռոմեական Կայսրության կողմից վարված Հրեական Պատերազմների ժամանակաշրջանում՝ Ք.հ. 66-135 թվականներին։


== Պատմություն ==

Ծաղկման շրջանում եդոմացիներն այնքան ուժեղ էին, որ կարող էին կազմել մինչև 20000 հոգանոց բանակ։ Նրանք խորթ չէին մշակութային զարգացմանը, ինչպես ցույց են տալիս իրենց տարածաշրջանի բազմաթիվ քաղաքների ավերակները՝ տաճարներով ու դամբարաններով։ Եդոմեայի մայրաքաղաքն էր Պետրան, որը այժմյան Հորդանանի գլխավոր տեսարժան վայրերից մեկն է։
Եդոմացիներին հպատակեցրեց Դավիթ արքայի բանակը՝ Հովաբի գլխավորությամբ՝ ըստ ավանդական ժամանակագրության, մոտ 10-րդ դարի կեսերինմ.թ.ա.։ Եդոմացիների մի մասը փախել է Եգիպտոս և ընդունել փարավոնի կողմից քաղաքացիություն Փառանի երկրում։ Եդոմացի արքայազն Ադերը ամուսնացել է փարավոնի կնոջ քրոջ հետ։ Դավիթ արքայի մահից հետո Ադերը վերադարցել է իր երկիրը։ Արդյունքում Եդոմեայի անկախությունը կորավ, և նրանք դարձան Իսրայելի հարկատուն մինչև Հուդայի թագավորության ղեկավար Հովրամի իշխանությունը, երբ Եդոմեան նորից անկախացավ։
Բաբելոնացիների հետ եդոմացիները մասնակցել են Երուսաղեմի պաշարմանը և կործանմանը՝ մ.թ.ա. 586 թվականին։ Մինչև մ.թ.ա. 6-րդ դարի վերջը նրանք գրավեցին հարավային Իսրայելի մի մասը։
Մ.թ.ա. III դարի վերջին Նաբաթեական թագավորության ձևավորմամբ՝ Եդոմեայի տարածքի մեծ մասը մտավ նրա կազմի մեջ։
Մ.թ.ա. 2-րդ դարի վերջին արևմտյան եդոմացիներին նվաճվեց և ստիպեց հուդայականություն ընդունել Հրեաստանի թագավոր Հասմոնյան դինաստիայի Հովհաննես Հիրկանոս I-ը։

1-ին դարում մ.թ.ա ազգությամբ եդոմացի Հերովդեսը Հռոմի որոշմամբ կառքվեց Հրեաստանի թագավոր Հերովդես I Մեծ։ Նա բնաջնջեց Հասմոնյան տոհմը և հիմնեց նոր իշխող դինաստիա։
Նրանք վերջնականապես լքեցին պատմական ասպարեզը հռոմեացիների կողմից Երուսաղեմի կործանումից (մ.թ. 70թ.) և շրջակա տարածքները հռոմեական գավառների վերածելուց հետո։
106 թվականին Եդոմեան կորցրեց վասալ թագավորության կարգավիճակը, նրա տարածքի զգալի մասը մտավ հռոմեական Արաբիա նահանգի կազմի մեջ։ Դրանից հետո նրա պետականությունն այդպես էլ չվերականգնվեց, իսկ Եդոմիա անունը դադարեց գոյություն ունենալ։


== Ծանոթագրություններ ==
Սորդար

Սորդար, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 30 կմ հյուսիս-արևմուտք՝ Մշո Սուրբ Կարապետ վանքից հարավ-արևելք, Արածանիի աջ կողմի վտակներից մեկի հովտում։


== Պատմություն ==
Բնակչությունը կոտորվել կամ տարագրվել է 1915 թվականի Մեծ եղեռնի ժամանակ։
Գյուղը հարկատու էր Մշո Սուրբ Կարապետ վանքին։


== Բնակչություն ==
1882 թվականուն ուներ 406 հայ բնակիչ։ XX դարի սկզբին ուներ 45 տուն բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն և առևտուրն էր։


== Պատմամշակութային կառույցներ ==
Սորդարն ուներ 1294 թվականին կառուցված եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կոլպ (Գուսի վտակ)

Կոլպ (ռուս.՝ Колпь), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Գուս գետի ձախ ափում՝ 12 կմ հեռավորության վրա։ Գետի երկարությունը 93 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Մոկշա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010102312110000026658
Հիդրոլոգիական ուսումնասիրությունների կոդը - 110002665
Ավազանի կոդը - 09.01.01.023
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Որքանն է քոնը

Որքանն է քոնը, Արտո Թունջբոյաջյանի գլխավորած «Armenian Navy Band» խմբի 4-րդ ալբոմն է, թողարկվել է 2006 թվականին «Svota Music» լեյբլի կողմից։ Ալբոմը բաղկացած է 14 կատարումներից, տևողությունը - 76 ր, 35 վ։ Ալբոմի Արարատ երգի համար նկարահանվել է տեսահոլովակ։

ԵրգացանկԹողեք գործարաններ բացվեն - 4։00
Թանից թան չսարքվինք - 6։33
Եկեք նոր ճանապարհով էրթանք -4։37
Հավատքս չեմ մոռանում - 4։44
Արարատ - 6։16
Բաց է դուռս բոլորիտ - 2։56
Ջարդված վալս - 3։34
Կարմիր թռչուն - 5։09
Քեֆ քեֆ - 4։52
Խոհանոցի երգը - 5։52
Ամեն մարդ մի կյանք է - 6։02
Օլեաման - 5։00
Ճակատագիր - 7։41
Մեռնելուն հոգու համար - 9։05Ծանուցումներ
Փղշտացիներ

Փղշտացիներ, հնագույն ժողովուրդ Միջերկրականի արևելյան ծովեզերքում, Քանան երկրամասի հարավարևմուտքում։ Աստվածաշնչում պահպանված պատմական տեղեկությունների համաձայն՝ փղշտացիները մ․ թ․ ա․ 13-րդ դարում գաղթել են Կափթորից։ Մ․ թ․ ա․ 12-րդ դարում գրավելով Քանանի մի շարք քաղաքներ՝ստեղծել են հինգ քաղաք-իշխանությունների միություն։ Ծանոթ լինելով երկաթի մշակությանը, արտադրելով երկաթե զենքեր ու կառքեր՝ տեղաբնիկների նկատմամբ հասել են ռազմական գերակշռության, մինչև մ․ թ․ ա․ 10-րդ դարը իրենց գերիշխանությունը հաստատել գրեթե ամբողջ Քանանում, որն այնուհետև նրանց անունով կոչվել է Պաղեստին։ Փղշտացիները աստիճանաբար ընդունել են քանանացիների կրոնը և լեզուն, ձուլվել նրանց։ Փղշտացիների հետագա առաջխաղացումը մ․ թ․ ա․ 10-րդ դարի սկզբին կանխել է Դավիթ թագավորը։ Փղշտացիների և հրեաների դարավոր հակամարտություններն արտացոլվել են Աստվածաշնչում, առասպելական հերոսների մասին ասքերում։ Մ. թ. ա. 8-րդ դարի 2-րդ կեսից Փղշտացիներին հնազանդեցրել է Ասորեստանը, մ․ թ․ ա․ 7-րդ դարի վերջից՝ Նոր Բաբելոնիան, մ․ թ․ ա․ 6-րդ դարի վերջից՝ Աքեմենյան Իրանը։ Հունա-մակեդոնական տիրակալության պայմաններում փղշտացիները աստիճանաբար հելլենացվել են։


== Տես նաև ==
Փղշտացիների մշակույթի թանգարան


== Արտաքին հղումներ ==
Corinne Mamane Museum of Philistine Culture
National Geographic article
List of Biblical References to Philistines or Philistia Archived 2006-05-16 at the Wayback Machine.
Tell es-Safi/Gath Archaeological Project Website
Tell es-Safi/Gath Archaeological Project Blog
Penn State University - The Sea Peoples and the Philistines (link broken)
Neal Bierling, Giving Goliath his Due: New Archaeological Light on the Philistines (1992) Archived 2018-04-05 at the Wayback Machine.
 «Philistines»։ Catholic Encyclopedia։ 1913 
«Philistines»։ Encyclopædia Britannica (11th ed.)։ 1911 
The Center for Online Judaic Studies: Ramesses III and the Philistines, 1175 BC
Biblical Archaeology Review - Yavneh Yields Over a Hundred Philistine Cult Stands Archived 2012-05-31 at the Wayback Machine.
Neal Bierling. Giving Goliath His Due. New Archaeological Light on the Philistines Archived 2018-04-05 at the Wayback Machine.
Ստեպուրինո (գյուղ, Նավաշինսկի շրջան)

Անվան այլ կիրառումների համար տե՛ս՝ ՍտեպուրինոՍտեպուրինո (ռուս.՝ Степурино), գյուղ Ռուսաստանի Նիժնի Նովգորոդի մարզի Նավաշինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիլովկա (գյուղ, Սինգիլեևսկի շրջան)

Անվան այլ կիրառումների համար տե՛ս՝ ՇիլովկաՇիլովկա (ռուս.՝ Шиловка), գյուղ Ռուսաստանի Ուլյանովսկի մարզի Սինգիլեևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արեմարկ

Արեմարկ (նորվ.՝ Aremark), կոմունա Նորվեգիայի Էստֆոլդ ֆյուլքեյում։ Կոմունայի վարչական կենտրոնը Ֆուսբյու բնակավայրն է։ Պաշտոնական լեզուն բուկմոլն է։ Զբաղեցնում է 318.93 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Արեմարկի զինանշանը ==
Արեմարկ կոմունայի զինանշանը հաստատվել է 1986 թվականի նոյեմբերի 7-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված են կապույտ գույնի երկու որմզդեղն։ Որմզդեղնի պատկերումը զինանշանի վրա խորհրդանշում է այն հանգամանքը, որ կոմունայի տարածքում առկա են բազմաթիվ անտառներ, որտեղ բնակվում են հազարավոր որմզդեղներ ու այլ կենդանիներ:ref name="kkk"/>


== Բնակչություն ==
Համաձայն 2007 թվականի մարդահամարի տվյալների՝ Արեմարկ կոմունայում բնակվում է 1429 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա։


== Տնտեսություն ==
Արեմարկի տնտեսության առանցքային ճյուղերն են գյուղատնտեսությունն ու փայտավերամշակումը։ Կոմունայի տարածքում առկա են բազմաթիվ անտառապատ տարածքներ, որտեղ աճում են սոճու և կեչու, ինչպես նաև կաղնու ծառեր, որոնք լայնորեն օգտագործվում են փայտավերամշակման ոլորտում։ Արեմարկում լայն տարածում ունի անասնապահությունն ու հողագործությունը։


== Մշակույթ ==
Արեմարկում սկսած 1998 թվականից յուրաքանչյուր երկու տարին մեկ կազմակերպվում է որմզդեղնի փառատոն։ Այդ նպատակով ստեղծվում է վրանային ճամբար Արեմարկի եկեղեցու հարակից դաշտում։ Փառատոնը սկսվում է վաղ առավոտյան և տևում մինչև ուշ գիշեր։
Արեմարկի տարածքում նկարահանվել են բազմաթիվ ֆիլմեր, ինչպիսիք են «Folk flest bor i Kina» (Մարդկանց մեծ մասը ապրում է Չինաստանում) և «Celofan»: Այստեղ է նկարահանվել նաև «Farmen» հեռուստահաղորդումը։


=== Կրոն ===
Արեմարկում գործում է երկու եկեղեցի՝ Քիրքենգի մոտ գտնվող Արեմարկի եկեղեցին և Բյուրքեբեքի Հոլմգիլ մատուռը։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-27 at the Wayback Machine.(նորվ.)


== Ծանոթագրություններ ==
Ադանայի մարզ

Ադանայի մարզ (թուրքերեն՝ Adana ili), վարչատարածքային միավոր Թուրքիայի Հանրապետության Միջերկրածովյան տարածաշրջանում։ Մարզի տարածքը պատմական Կիլիկիայի մի մասն է կազմում։ 20-րդ դարասկզբին նահանգն ունեցել է մոտավորապես 490 000 բնակիչ, որոնցից 205 000-ը (41,8 %-ը) հայեր էին, 78 000-ը (15,9 %) թուրքեր, 58 000-ը (11,8 %) քրդեր, 40 000-ը (8,2 %) հույներ և 109 000-ը (22,2 %) այլ ազգերի ներկայացուցիչներ (արաբներ, ասորիներ, իտալացիներ, ֆրանսիացիներ, հրեաներ, պարսիկներ...):
Մարզի խոշոր բնակավայրերն են Ադանա և Ջեյհան քաղաքները։


== Տես նաև ==
Թուրքիայի վարչական բաժանում
Միջերկրածովյան տարածաշրջան


== Ծանոթագրություններ ==
Ջոշուա Նքոմո

Ջոշուա Նքոմո (անգլ.՝  Joshua Mqabuko Nyongolo Nkomo, հունիսի 19, 1917(1917-06-19)[…], Սեմոկվե, Հարավային Մատաբելելենդ, Զիմբաբվե - հուլիսի 1, 1999(1999-07-01)[…], Հարարե, Զիմբաբվե), զիմբաբեցի հեղափոխական։
1950-ական թվականների սկզբից գլխավորել է Զիմբաբվեի ազգային-ազատագրական շարժումը։ 1957 թվականից Զիմբաբվեի աֆրիկյան ժողովրդի միության (ԶԱԺՄ, մինչև 1960 թվականը՝ Աֆրիկյան ազգային կոնգրես․ 1960-1961 թվականներին եղել է Ազգային դեմոկրատական կուսակցություն) նախագահը։ 1963-1974 թվականներին եղել է կալանքի տակ։ 1976 թվականին Ռոբերտ Մուգաբեի հետ դարձել է Զիմբաբվեի Հայրենասիրական ճակատի առաջնորդը։ 1980 թվականի Փետրվարին, ընդհանուր ընտրություններում Հայրենասիրական ճակատի հաղթանակից հետո, նշանակվել է Զիմբաբվեի ներքին գործերի նախարար։


== Կենսագրություն ==
Ջոշուա Նքոմոն ծնվել է 1917 թվականի հունիսի 19-ին Մատոպի մարզի Հարավային Ռոդեզիայում (այժմ Զիմբաբվե), գյուղական ուսուցիչների և Լոնդոնի միսիոներական հասարակության քարոզիչների ընտանիքում։ Նրա ընտանիքը տվել է մոտավորապես հազար գլուխ խոշոր եղջերավոր անասուն և եղել է բավականին հետևողական, որպեսզի Ջոշուային, որը եղել է ընտանիքի ութ երեխաներից մեկը, ստանա բարձրագույն կրթության։ Մահացել է 1999 թվականի հուլիսի 1-ին Զիմբաբվեում։


== Արտաքին հղումներ ==
«World: Africa  Obituary: Joshua Nkomo» (английский)։ BBC News։ Thursday, July 1, 1999 Published at 19:14 GMT 20:14 UK։ Արխիվացված օրիգինալից 2012-03-27-ին։ Վերցված է 2012 թ․ հունվարի 8 
«World: Africa  Mandela leads tributes to Joshua Nkomo» (английский)։ BBC News։ Thursday, July 1, 1999 Published at 19:16 GMT 20:16 UK։ Արխիվացված օրիգինալից 2012-03-27-ին։ Վերցված է 2012 թ․ հունվարի 8 
«World: Africa  Farewell to Nkomo» (английский)։ BBC News։ Monday, July 5, 1999 Published at 17:47 GMT 18:47 UK։ Արխիվացված օրիգինալից 2012-03-27-ին։ Վերցված է 2012 թ․ հունվարի 8 


== Ծանոթագրություններ ==
Ալին Լահուդ

Ալին Լահուդ (արաբերեն՝ الين لحود, մարտի 2, 1981(1981-03-02), Բեյրութ, Լիբանան), լիբանանցի երգչուհի, ով 2005 թվականի մայիսին «Quand tout s'enfuit» երգով պետք է ներկայացներ Լիբանանը Եվրատեսիլ 2005 երգի մրցույթում։ Սակայն Եվրոպական հեռարձակողների Միությունը արգելեց Լիբանանին մասնակցել, քանի որ նրանք իրենց հեռուստատեսությունում անջատել էին Իսրայելի մասնակցի ելույթը։
2014 թվականին Ալինը մասնակցել է Ֆրանսիայի ձայնը երաժշտական մրցույթին։


== Ծանոթագրություններ ==
Ահմադ Բենալի

Ահմադ Բենալին (արաբ․՝ احمد بن علي‎‎, փետրվարի 7, 1992(1992-02-07), Մանչեսթեր, Մեծ Մանչեսթեր, Միացյալ Թագավորություն), լիբիացի և անգլիացի ֆուտբոլիստ, իտալական «Կրոտոնե» ակումբի և Լիբիայի հավաքականի կիսապաշտպան։


== Կենսագրություն ==
Ծնվել է 1992 թվականի փետրվարի 7-ին Մանչեսթերում (Անգլիա)։ Նրա մայրը անգլիացի է, իսկ հայրը՝ լիբիացի։ Ունի նաև գերմանական և շոտլանդական արմատներ։


== Ակումբային կարիերա ==
Անգլիական  «Մանչեսթեր Սիթիի» սան է։ Հիմնական թիմի կազմում ոչ մի խաղ չի խաղացել։
2011/2012 մրցաշրջանում վարձավճարով հանդես է եկել անգլիական  «Ռոչդեյլում»։ Անցկացրել է 2 հանդիպում Առաջին լիգայում (Անգլիայի 3-րդ դիվիզիոն)։


=== «Բրեշիա» ===
2012 թվականի ամռանը տեղափոխվել է իտալական «Բրեշիա»։ 2012/2013 մրցաշրջանում 10 հանդիպում է անցկացրել Սերիա B-ում (Իտալիայի 2-րդ դիվիզիոն)։ 2013/2014 մրցաշրջանում մասնակցել է 34 խաղի և դարձել 4 գոլի հեղինակ Սերիա B-ում։ 2014/2015 մրցաշրջանում մասնակցել է 36 խաղի և դարձել 9 գոլի հեղինակ Սերիա B-ում։


=== «Պեսկարա» ===
2015 թվականի ամռանը տեղափոխվել է «Պալերմո» և անմիջապես վարձավճարով ուղարկվել է «Պեսկարա»։ 2015/2016 մրցաշրջանում մասնակցել է 39 հանդիպման և խփել է 5 գոլ Սերիա B-ում։ Թիմը զբաղեցրել է 4-րդ տեղը։ Փլեյ-օֆֆում հաղթել են «Նովարային» ու «Տրապանիին» ու դուրս եկել Սերիա A։ 2016 թվականի ամռանը «Պեսկարան»  գնել է Բենալիի իրավունքները։ 2016/2017 մրցաշրջանում մասնակցել է 33 հանդիպման և խփել 6 գոլ։ 2017/2018 մրցաշրջանի առաջին կեսին Սերիա B-ում անցկացրել է 15 հանդիպում և խփել 4 գոլ։


=== «Կրոտոնե» ===
2018 թվականի հունվարին վարձավճարով տեղափոխվել է «Կրոտոնե» մինչև մրցաշրջանի ավարտը։ Մասնակցել է 10 հանդիպման և խփել է մեկ գոլ։ 2018 թվականի ամռանը ակումբը գնել է ֆուտբոլիստին։ 2018/19 մրցաշրջանում մասնակցել է 23 հանդիպման և խփել է 5 գոլ։


== Ազգային հավաքական ==
Լիբիայի հավաքականում նորամուտը նշել է 2012 թվականի մայիսի 23-ին Ռուանդայի թիմի դեմ ընկերական խաղում։ Ազգային հավաքականի կազմում առաջին գոլը խփել է 2017 թվականի հունիսի 9-ին՝ գրավելով Սեյշելյան կղզիների հավաքականի դարպասը Աֆրիկյան ազգերի գավաթի 2019 թվականի ընտրական փուլի խաղում։


== Վիճակագրություն ==


=== Ակումբային ===
2019 թվականի հունիսի 24-ի դրությամբ


=== Միջազգային ===
Ընդամենը՝ 11 հանդիպում / 3 գոլ, 2 հաղթանակ, 4 ոչ ոքի, 5 պարտություն:


== Ձեռքբերումներ ==


=== Թիմային ===
 ՊեսկարաՍերիա A-ի փլեյ-օֆֆի հաղթող (1) - 2015/2016


== Անձնական կյանք ==
Ահմդ Բեալին մահմեդական է։
Ամուսնացած է։ Զույգն ունի երկու երեխա՝ դուստրը՝ Յասմինը (2013 թվական) և որդին՝ Այմանը (2014 թվական)։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Ցուցանիշները soccerbase.com կայքում (անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջը footballdatabase.eu կայքում(անգլ.)
Ֆուտբոլիստի էջը ogol.com կայքում(պորտ.)
Ահմադ Բենալի Ֆեյսբուքում
Ահմադ Բենալի Թվիթթերում
Մետաքսամանում

Մետաքսամանում, մետաքսագործության և մետաքսի արդյունաբերության թելքավոր թափոններից մետաքսամանվածքի պատրաստման տեխնոլոգիական պրոցեսների համախումբ։ Մետաքսամանման ժամանակ օգտագործում են մանման 3 համակարգ․ սանրային՝ առանց սանդերքագզման, սանրային՝ սանդերքագզումով, և ապարատային։ Մետաքսամանումը բաղկացած է հետևյալ գործողություններից, հումքի տեսակավորում, նախապատրաստում և սոսնձազերծում, մանվածքի փխրեցում և կտրատում, գզում, նախամանում և մանում, ոլորում և վերշնամշակում։
Կալմաշ (գյուղ, Դուվանսկի շրջան)

Անվան այլ կիրառումների համար տե՛ս՝ ԿալմաշԿալմաշ (ռուս.՝ Калмаш, բաշկիրերեն՝ Ҡалмаш), գյուղ Ռուսաստանի, Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 155 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ներովնինո (գյուղ, Կրոլևեցի շրջան)

Ներովնինո (ուկրաիներեն՝ Неровнине), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Ներովնինո գյուղում բնակվում էր 37 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիկովշչինա

Լիկովշչինա (ռուս.՝ Лыковщина), գյուղ Ռուսաստանի, Մորդովիա հանրապետության Ռոմոդանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսաստանի դաշնային սուբյեկտներ

Ռուսաստանի դաշնային կարգը հաստատվել է 1918 թվականի հունվարին Սովետների III համագումարում, որտեղ ընդունվել է «Աշխատավոր և շահագործվող ազգի իրավունքների հռչակում», որը հռչակել է՝

Այդպիսով միացյալ պետությունը վերափոխվել է դաշնության։
Այսօր, 2009 թվականին, ըստ 1993 թվականի Սահմանադրության 5 հոդվածի, Ռուսաստանի Դաշնությունը կազմավորված է իրավահավասար սուբյեկտներից։ 2008 թվականի մարտի 1-ից Ռուսաստանի Դաշնության սուբյեկտների թիվը հավասար է 83, այդ թվում՝ 21 հանրապետություն, 9 երկրամաս, 46 մարզ, 2 դաշնային նշանակաշության քաղաք, 1 ինքնավար մարզ և 4 ինքնավար շրջան։
Դաշնության պետական իշխանության մարմինների համակարգը սահմանվում է Դաշնության կանոնակարգած ընդհանուր հիմունքներով։ Յուրաքանչյուր շրջանում գործում է օրենսդիր (ներկայացուցչական) մարմին (պառլամենտ, օրենսդիր հավաք) և գործադիր մարմին (կառավարություն)։ Մի քանիսում գոյություն ունի նաև բարձր պաշտոնյայի պաշտոն (նախագահ, նահանգապետ), որոնք ունեն ՌԴ-ի օրենսդիր մարմինների լիազորություններ նախագահի ներկայացմամբ և կարող են այդ պաշտոնը զբաղեցնել անսահմանափակ քանակությամբ։
Ռուսաստանը բաժանվում է նաև 8 դաշնային շրջանների, որոնցից յարուրաքանչյուրում աշխատում է նախագահի լիազորված ներկայացուցիչը։
Դաշնության սուբյեկտները ունեն իրենց վարչատարածքային բաժանումը։ Որպես օրենք, սուբյեկտի կազմում հիմնական միավորը համարվում են հանրապետական (մարզային, երկրամասային) նշանակության շրջանները և քաղաքները։


== ՌԴ դաշնային սուբյեկտների տեսակներ ==


== Ռուսաստանի ֆեդերատիվ կարգը 2008-ի մարտի 1-ի դրությամբ ==
Այս ցանկում սուբյեկտները նշված են այն նույն հերթականությամբ, ինչպես դա արված է Ռուսաստանի Դաշնության Սահմանդրության 65 հոդվածում՝ հանրապետություններ, երկրներ, մարզեր, ֆեդերալ նշանակության քաղաքներ, ինքնավար շրջաններ, ինքնավար օկրուգներ։


== Ծանոթագրություններ ==
Բիելինա (համայնք)

Անվան այլ կիրառումների համար տե՛ս՝ Բիելինա (այլ կիրառումներ)Բիելինա համայնք (սերբ.՝ Општина Бијељина), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Վարչական կենտրոնը համարվում է Բիելինա քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 114663 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 67 բնակավայրեր, որոնց թվում է Բիելինա քաղաքը։


== Ծանոթագրություններ ==
Դաշտավանի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Դաշտավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դիօքսան

Դիօքսան (1,4-դիօքսան, դիէթիլենդիօքսիդ), ցիկլավոր եթեր։ Անգույն հեղուկ է, հալման ջերմաստիճանը՝ 11,8 °C, եռմանը 101,3 °C, խտությունը՝ 1033,75 կգ/մ³։ Խառնվում է ջրի, սպիրտի, եթերի հետ։ Ջրի հետ առաջացնում է 87,8 °C-ում եռացող ազեոտրոպ խառնուրդ (81,6% դիօքսիդ)։ Հատկություններով նման է ալիֆատիկ եթերներին, կայուն է թթուների, ալկալիների, նատրիումի և ամոնիակի նկատմամբ։ Դիօքսիդի արտադրության մեջ ստանում են, օրինակ, էթիլենգլիկոլը թորելով ծծմբական թթվի հետ. 
  
    
      
        2
        H
        O
        C
        
          H
          
            2
          
        
        O
        H
        →
        O
        (
        C
        
          H
          
            2
          
        
        
          )
          
            2
          
        
        O
        C
        
          H
          
            2
          
        
        C
        
          H
          
            2
          
        
        +
        2
        
          H
          
            2
          
        
        O
      
    
    {\displaystyle 2HOCH_{2}OH\to O(CH_{2})_{2}OCH_{2}CH_{2}+2H_{2}O}
  :
Դիօքսիդում լավ լուծվում են ացետիլթաղանթանյութը, խեժերը, կաուչուկը, ճարպերը։ Դիօքսանը թունավոր է. թույլատրելի խտությունը օդում՝ 0,01մգ/լ։
Ռոզա Բլոխ

Ռոզա Բլոխ-Բոլագ (անգլ.՝ Rosa Bloch-Bollag, հունիսի 30, 1880(1880-06-30), Ցյուրիխ - հուլիսի 13, 1922(1922-07-13), Ցյուրիխ), շվեյցարացի քաղաքական գործիչ և ակտիվիստ, որը, որպես շվեյցարական սոցիալիստական կուսակցության անդամ, 1918 թվականին արդյունավետորեն ղեկավարել է կանանց ցույցն ընդդեմ պարենային ապրանքների գների բարձրացման։ 1920 թվականին հանդիսացել է Շվեյցարիայի կոմունիստական կուսակցության հիմնադիր անդամներից մեկը։


== Կենսագրություն ==
Ռոզա Բլոխը ծնվել է 1880 թվականի հունիսի 30-ին Ցյուրիխում և հանդիսացել հացահատիկի վաճառական Բերտոլդ Բլոխի և Ջուլի Գուգենհայմի դուստրը։ Դաստիարակվելով աղքատ հրեա վաճառականի ընտանիքում՝ իր անկախությունն ստանալուց հետո (չափահաս դառնալուց հետո) նա աշխատել է որպես ոսկերչական խանութի ներկայացուցիչ։ Սկզբնապես անարխիստ լինելով՝ 1912 թվականին անդամագրվել է սոցիալիստական կուսակցությանը, սակայն հետագայում մարքսիստ դարձել։  . Ապացուցել է, որ հանդիսանում է կին աշխատողների Die Vorkämperin ամսագրի հմուտ խմբագիր և ներկայացրել հոդվածներ, որոնք ոչ միայն քաղաքականապես գրավիչ էին, այլև շատ լավ էին մշակված։
Ամուսնացել է Շվեյցարիայի սոցիալական արխիվի տնօրեն Զիգֆրիդ Բոլագի հետ։
Լինելով խելացի և տաղանդավոր հռետոր՝ 1918 թվականի սկզբին միացել է Օլտենի գործողությունների կոմիտեի ձախ թևին ու ակտիվորեն ներգրավվել կանանց սոցիալիստական շարժման մեջ։ Նույն տարվա հունիսին կանանց արդյունավետ ցույց է կազմակերպել ընդդեմ սննդամթերքի գների բարձրացման ու իր պահանջները ներկայացրել գավառական խորհրդին։
Նույն 1918 թվականին դարձել է Սոցիալիստական կուսակցության կանանց հանձնաժողովի առաջին նախագահը։ 1921 թվականին սոցիալիստական կուսակցության փլուզումից հետո մյուս ձախթևայինների հետ դարձել է Կոմունիստական կուսակցության հիմնադիր անդամ։
Ռոզա Բլոխ-Բոլագը մահացել է 1922 թվականի հուլիսի 13-ին Ցյուրիխում, խպիպի վիրահատության ենթարկվելուց հետո։ Նրան հիշում են որպես Շվեյցարիայի բանվորական շարժման ամենաարդյունավետ կանանցից մեկի։


== Ծանոթագրություններ ==
Իսմայլի (ֆուտբոլիստ)

Իսմայլի (պորտ.՝ Ismaily, հունվարի 11, 1990(1990-01-11), Իվինիեմա, Մատու Գրոսու դու Սուլ, Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի կազմում։ Խաղում է ձախ պաշտպանի դիրքում։


== Ակումբային կարիերա ==


=== Վաղ կարիերա ===
Իսմայլին իր պրոֆեսիոնալ կարիերան սկսել է Դեպորտիվո Բրազիլում 2008 թվականին։
2009-10 մրցաշրջանում՝ 19 տարեկան հասակում Իսմայլին տեղափոխվեց Պորտուգալիայի երկրորդ դիվիզիոնում հանդես եկող Էշտորիլ Պրայա։ Իր առաջին մրցաշրջանում նա մասնակցեց թիմի բոլոր խաղերին՝ օգնելով զբաղեցնել 11-րդ տեղը առաջնությունում։
2010 թվականի ամռանը Իմսայլին միացավ Օլյանենսեին։ Իր դեբյուտը նշեց 2010 թվականի սեպտեմբերի 25-ին՝ Պորտուի դեմ խաղում։ Իր առաջին գոլը ակումբի կազմում խփեց 2010 թվականի նոյեմբերի 10-ին՝ Պորտուգալիայի լիգայի գավաթի Օլիվեյրենսեի դեմ խաղում։ Օլյանենսեի կազմում Իսմայլին անցկացրեց 2 մրցաշրջան՝ մասնակցելով 51 խաղի և դառնալով 3 գոլի հեղինակ։
2012 թվականի հունիսի 16-ին Իսմայլին 4 տարվա պայմանագիր կնքեց Բրագայի հետ։ Իր պաշտոնական դեբյուտը նշեց 2012 թվականի օգոստոսի 18-ին՝ Բենֆիկայի դեմ խաղում։ Իր դեբյուտը եվրոպական առաջնություններում նշեց օգոստոսի 22-ին՝ Ուդինեզեի դեմ խաղում։ Այս խաղում նա խփեց իր առաջին գոլը Բրագայի կազմում՝ գրավելով մրցակցի դարպասը 30 մետր հեռավորությունից։


=== Շախտյոր Դոնեցկ ===
2013 թվականի փետրվարին Իսմայլին տեղափոխվեց Շախտյոր Դոնեցկ։ Իր դեբյուտը ուկրաինական ակումբի կազմում նշեց 2013 թվականի մայիսի 19-ին՝ Մետալուրգ Զապորոժիեի դեմ խաղում։ Այս խաղում նա դարձավ գոլի հեղինակ՝ օգնելով իր թիմին հաղթել 3-3 հաշվով։ Այս մրցաշրջանում Շախտյորի կազմում նա հաղթեց Ուկրաինայի առաջնությունը։


== Միջազգային կարիերա ==
2017 թվականի մայիսին Իսմայլին հետաքրքրություն հայտնեց հանդես գալու Ուկրաինայի ազգային հավաքականում։


== Կարիերայի վիճակագրություն ==


=== Ակումբային վիճակագրություն ===
2018 թվականի մարտի 17-ի դրությամբ


== Նվաճումներ ==


=== Ակումբային ===
ԲրագաՊորտուգալիայի լիգայի գավաթ․ 2012–13Շախտյոր ԴոնեցկՈւկրաինայի առաջնություն․ 2012–13, 2013–14, 2016–17
Ուկրաինայի գավաթ․ 2012–13, 2015–16, 2016–17
Ուկրաինայի սուպերգավաթ․ 2013, 2014, 2015, 2017


== Ծանոթագրություններ ==


== Արտաքին հղումներ ==
Իսմայլիի պաշտոնական Ֆեյսբուքի էջը
Իսմայլիի պաշտոնական Ինստագրամի էջը
Իսմայլին transfermarkt-ում
Իսմայլին WhoScored.com կայքում
Իսմայլին Շախտյորի պաշտոնական կայքում
Իսմայլին ՈՒԵՖԱ-ի պաշտոնական կայքում
Աստերոիդների ցանկ (147101-147200)

Աստերոիդների ցանկ (147001-147100)  • Աստերոիդների ցանկ  • Աստերոիդների ցանկ (147201-147300)
 Աստերոիդների ցանկ (147001-147100)  • Աստերոիդների ցանկ  • Աստերոիդների ցանկ (147201-147300)
Լաֆֆերի կոր

Լաֆֆերի կորը ցույց է տալիս հարկման դրույքաչափերի և պետական բյուջեի հարկային մուտքերի միջև եղած կապը։ Սա գիտականորեն ուսումնասիրել է ամերիկացի տնտեսագետ Արթուր Լաֆֆերը։
Պետության հարկաμյուջետային քաղաքականությունը խթանում է արտադրության աճը, մեծացնում բյուջեի հարկային մուտքերը։ Այդ քաղաքականությունը հաջողությամμ կարող է իրականացվել, եթե հարկային արտոնություններն ու հարկման դրույքաչափերը հիմնավորված են։ Եթե հարկման դրույքաչափերը μարձրացվում են չհիմնավորված ձևով, ապա պայմաններ են ստեղծվում արտադրության ծավալների կրճատման և հարկերի վճարումից խուսափելու համար։ Լաֆֆերի կորն ունի հետևյալ տեսքը.

Գծապատկերում հարկային մուտքերը տեղադրված են x–ի առանցքի վրա, իսկ հարկման դրույքաչափերը՝ y–ի առանցքի վրա։ Հարկման դրույքաչափի աճին զուգընթաց՝ պետական μյուջեի եկամուտներն աճում են 0–100%։ Ենթադրենք 50%-ի դեպքում (M կետ) μյուջեի մուտքերն առավելագույնն են, իսկ եթե աճը շարունակվի, ապա բյուջեի մուտքերը կսկսեն կրճատվել, 100%-ի դեպքում դրանք կհավասարվեն զրոյի։ Այսպիսով, զրոյական դրույքաչափի և 100%-ի դեպքում փաստորեն հարկային մուտքերը μացակայում են։ Լաֆֆերը գտնում է, որ հարկման ցածր դրույքաչափերը կխթանեն արտադրության զարգացմանը, հետևաμար՝ գործազրկության կրճատմանը։ Արդյունքում՝ կընդլայնվի հարկային μազան, իսկ հարկման դրույքաչափերի անընդհատ բարձրացումը կհանգեցնի արտադրողների շահագրգռվածության նվազմանը, ուստի և՝ արտադրության չափերի կրճատմանը։ Դրանից, հարկավ, կտուժի պետական բյուջեն։ Այսպիսով, թվում է, թե հարկման դրույքաչափերի անընդհատ բարձրացումը կհանգեցնի պետական բյուջեի եկամուտների ավելացմանը, մինչդեռ իրականում հակառակ պատկերն է ստացվում։ 
Սակայն Ա. Լաֆֆերի գաղափարները մասնագետների կողմից միանշանակ չընդունվեցին. քննադատները հետևյալ վարկածներն են առաջ քաշում. 

Արդյոք աշխատանքի առաջարկը այդքան առաձգակա±ն է, որ հարկերի իջեցման արձագանքը առաջ μերի գործարար ակտիվության աճ։ Կան մարդկանց խմμեր, որոնք μավականին հարուստ են և գերադասում են շատ ժամանակ հատկացնել խրախճանքներին ու զվարճություններին, քան աշխատանքին։
Հարկադրույքի իջեցումը բավականին տևական միջոցառում է. ամμողջական առաջարկի մեծացումը հնարավոր է ոչ թե անմիջապես, այլ բավականին հեռու ապագայում, ուստի կարճաժամկետում կարող է վտանգ սպառնալ գանձարանի եկամուտների կրճատմանը։
Ո±վ կարող է պնդել, թե գոյություն ունեցող հարկային համակարգը համապատասխանում է Լաֆֆերի կորի այն հատվածին, որը գտնվում է M կետից ներքև։ Չէ± որ այդ դեպքում հարկադրույքների իջեցումը անխուսափելիորեն կհանգեցնի բյուջեի հարկային մուտքերի կրճատմանը։Սակայն Լաֆֆերտի կորը բնորոշ է կարճաժամկետին, իսկ երկարաժամկետում ձևավորվում են այնպիսի պայմաններ, որոնք խթանում են աշխատանքային և ձեռնարկատիրական գործունեության ակտիվացմանը, և ստվերային տնտեսությունը կանցնի օրինական տնտեսության, արդյունքում կմեծանան բյուջեի եկամուտները։ 
Այնուամենայնիվ, պետական բյուջեի եկամուտները կարող են առավելագույն չափերի հասնել միայն հարկման դրույքաչափերի որոշակի բարենպաստ մակարդակի դեպքում։ Սակայն հիմնական դժվարությունն այն կետի μացահայտման մեջ է, որտեղ իրականում կգտնվի տնտեսությունը և, հետևաբար, հարկման դրույքաչափի լավագույն մակարդակը։


== Գրականություն ==
«Տնտեսագիտության տեսություն», Գ. Ե. Կիրակոսյան, Երևան 2009
«Միկրոէկոնոմիկա», Մ. Ս. Մելքումյան, Երևան 2013
«Տնտեսագիտություն», Փ. Սամուելսոն,


== Ծանոթագրություններ ==
Կոբիլկա (Կեբի վտակ)

Անվան այլ կիրառումների համար տե՛ս՝ Կոբիլկա (այլ կիրառումներ)Կոբիլկա (ռուս.՝ Кобылка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Կեբ գետի ձախ ափից 84 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000212102000029386
Կոդը ըստ հիդրոլոգիական հետազոտության (ՌԴ) — 102002938
Ավազանի կոդը — 01.03.00.002
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Զանգի գլուխ

Զանգի գլուխ, Զանգիգլուխ, լեռնագագաթ Հայաստանի Արագածոտնի մարզի արևմուտքում, Թալինից մոտ 10,5 կմ հարավ-արևմուտք, Արտենի գյուղից հյուսիս-արևելք, Արևուտ գյուղից հարավ։ Տեղադրման կոորդինատներ 40°18′33″ հս․. լ. 43°47′28″ ավ. ե., բարձրությունը ծովի մակարդակից՝ 1404 մետր։


== Ծանոթագրություններ ==
Իվան Միչուրին

Իվան Վլադիմիրովիչ Միչուրին (ռուս.՝ Иван Владимирович Мичурин, հոկտեմբերի 15 (27), 1855, Michurovka, Pronsk County, Ռյազանի նահանգ, Ռուսական կայսրություն - հունիսի 7, 1935(1935-06-07), Միչուրինսկ, Վորոնեժի մարզ, ՌԽՖՍՀ, ԽՍՀՄ), խորհրդային կենսաբան, ԽՍՀՄ-ում պտղատու, հատապտղատու և այլ կուլտուրաների գիտական սելեկցիայի հիմնադիր, ԽՍՀՄ ԳԱ պատվավոր անդամ (1935), ՀամԳԳԱ ակադեմիկոս (1935)։
Պտղատու բույսերի նոր սորտերի ստացման աշխատանքները սկսել է 1875 թվականին, Տամբովի նահանգի Կոզլով (այժմ՝ Միչուրինսկ) քաղաքում։ 1899 թվականին քաղաքի մերձակայքում ձեռք է բերել նոր հողամաս, որտեղ աշխատել ու ապրել է մինչև կյանքի վերջը։ Իվան Միչուրինի հետազոտությունները գնահատվել և ծավալվել են միայն Հոկտեմբերյան սոցիալիստական մեծ հեղափոխությունից հետո։ Վլադիմիր Իլյիչ Լենինի ցուցումով Իվան Միչուրինի փորձարարական տնկարանը 1922 թվականին վերափոխվել է պետական հիմնարկության, որի բազայի վրա 1928 թվականին կազմակերպվել է պտղատու-հատապտղատու կուլտուրաների սելեկցիոն-գենետիկական կայան (1934 թվականից՝ Իվան Միչուրինի անվան կենտրոնական գենետիկական լաբորատորիա)։ Իվան Միչուրինը մեծ ավանդ ունի գենետիկայի զարգացման գործում։ Նա ուսումնասիրել է ժառանգականությունը՝ կապված օնտոգենեզի օրինաչափությունների և արտաքին միջավայրի հետ, ստեղծել ուսմունք դոմինանտության մասին։ Ապացուցել է, որ դոմինանտությունը պատմական կատեգորիա է և կախված է ելակետային ձևերի ժառանգականությունից, օնտոգենեզից և ֆիլոգենեզից, հիբրիդների անհատական աոանձնահատկություններից, ինչպես նաև դաստիարակման պայմաններից։ Հիմնավորել է արտաքին պայմանների ազդեցությամբ գենոտիպի փոփոխման հնարավորությունը։ Իվան Միչուրինը գյուղատնտեսական կուլտուրաների գիտական սելեկցիայի հիմնադիրներից է։ Նրա մշակած կարևորագույն հարցերն են՝ միջսորտային և հեռավոր հիբրիդացումը, հիբրիդների դաստիարակման մեթոդները՝ կապված օնտոգենեզի օրինաչափությունների հետ, դոմինանտության կառավարումը, մենտորի մեթոդը (զարգացող հիբրիդի հատկանիշների փոփոխումը պատվաստացուի կամ պատվաստակալիդ ազդեցությամբ), սերմնաբույսերի գնահատումը և ընտրությունը, ֆիզիկական և քիմիական գործոնների օգնությամբ սելեկցիայի պրոցեսի արագացումը։ Ստեղծել է տրամախաչման համար ելակետային ձևերի զույգ ընտրության տեսությունը, հաստատել, որ ինչքան հեռու են տրամախաչվող բույսերի զույգերը, այնքան հիբրիդային սերմնաբույսերը հեշտ են հարմարվում նոր պայմաններին։ Առաջարկել է հեռավոր հիբրիդացման ժամանակ անհամատեղելիության գենետիկական պատնեշի հաղթահարման մեթոդներ՝ երիտասարդ հիբրիդների փոշոտումը առաջին ծաղկման ժամանակ, նախնական վեգետատիվ մերձեցումը, միջնորդի կիրառումը, փոշոտումը՝ ծաղկափոշու խառնուրդով են։ ԽՍՀՄ-ում շրջանացված են հետնյալ միչուրինյան սորտերը․ խնձորենու՝ Պեպին շաֆրանկա, Սլավյանկա, Բեսսեմյանկա, Միչուրինսկայա, Բելֆլյոր-կիտայկա և այլն, տանձենու՝ Բերեզիմնյայա Միչուրինա, բալենու՝ Նադեժդա Կրուպսկայա, Պլոդորոդնայա Միչուրինա և այլն։ Իվան Միչուրին պարգևատրվել է Լենինի, Աշխատանքային կարմիր դրոշի շքանշաններով։


== Ծանոթագրություններ ==
Պոլիստիրոլ

Պոլիստիրոլ, [-CH2-CH(C6H5)-In, ստիրոլի գծային պոլիմերը։ Ապակենման, թափանցիկ նյութ Է, մոլալյին զանգվածը՝ 30-500 հգ․, խտությունը՝ 1060 կգ/մ3 (20 °C), ապակիացման ջերմաստիճանը՝ 93 °C։ Մեծ քանակներով արտադրվող, Էժան, բարձր կարծրության, խոնավակայուն, ջերմապլաստիկ, հեշտ ներկվող, քիմիապես կայուն դիէլեկտրիկ է։ Լուծվում է արոմատիկ և քլորացված ածխաջրածիններում։ Կենսաբանորեն պասսիվ է, սակայն փխրուն է և տաքացնելիս անկայուն։ Ավելի լավ հատկություններ ունեն Պոլիստիրոլի համապոլիմերները ակրիլնիտրիլի, а-մեթիլստիրոլի և կաուչուկի (հարվածակայուն է) հետ։ 
Պոլիստիրոլը վերամշակվում է մամլման, էքստրուզիայի, վակուումային ձուլման և այլ եղանակներով։ Օգտագործվում է կենցաղային առարկաներ, խաղալիքներ, թաղանթներ, հարվածակայուն Պոլիստիրոլի ռադիոսարքերի, սառնարանների պատյաններ, ավտոմեքենայի մասեր, կահույք, խողովակներ և այլ իրեր պատրաստելու համար։
Գարինչա

Մանուել (Մանե) Ֆրանսիսկո դոս Սանթոս Գարինչա (հոկտեմբերի 28, 1933(1933-10-28)[…], Pau Grande, Ռիո դե Ժանեյրո, Բրազիլիա - հունվարի 20, 1983(1983-01-20), Ռիո դե Ժանեյրո, Բրազիլիա), բրազիլացի ֆուտբոլիստ, աջ եզրային լավագույն հարձակվողը ֆուտբոլի պատմության մեջ, աշխարհի կրկնակի չեմպիոն (1958, 1962)։


== Կենսագրություն ==


=== Մանկությունը ===
Ծնվել է 1933 թվականին Պաու-Գրանդի քաղաքում, բազմազավակ ընտանիքի 5-րդ երեխան էր։ Գարինչան ծնվել էր բնական մի քանի արատներով, նա շեղաչք էր, ողնաշարը ծռվածք ուներ, կոնքերի ոսկորները խառնված էին, իսկ նրա ձախ ոտքն աջ ոտքից կարճ էր 6 սմ-ով։ Վիրահատական միջամտություն իրականացվեց բուժելու տղայի հիվանդությունը, բայց ապարդյուն։ Ըստ այլ աղբյուրների նրա այդ հիվանդությունը առաջացել է Պոլիոմելիտ հիվանդությունից։
Նրա հայրը՝ Ամարոն, ով պահակ էր աշխատում քաղաքի գործարաններից մեկում տառապում էր ալկոհոլիզմով և արդյունքում մահացավ լյարդի ստացած հիվանդությամբ։ Մայրը նույնպես մահացավ վաղաժամ հերթական ծննդաբերության ժամանակ։ Գարինչան շատ ծանր է տանում մոր մահը։
Գարինչային ժառանգապես փոխանցվել էր հոր ալկոհոլիզմը և 4 տարեկանում նա արդեն տարված էր ալկոհոլով, իսկ 10 տարեկանից սկսած ծխում էր։


=== Գարինչա մականունը ===
«Գարինչա» մականունը նա ստացել է դեռ մանկուց, երբ նա սիրում էր բռնել քաղաքի մոտ գտնվող անտառում տարածված թռչնի մի տեսակ, որոնց անվանում էին գարինչաներ։ Նրա քույրը իրեն անվանել է գարինչա 4 տարեկանում, ասելով, որ այնքան շատ կբռնես այդ թռչունից, մինչև դու ինքդ կդառնաս գարինչա։


=== Գարինչան և ֆուտբոլը ===
Պատանի տարիքից Գարինչան հետաքրքրվում է ֆուտբոլով և ժամանակի մեծ մասը անցկացնում է ֆուտբոլ խաղալով։ 16 տարեկան հասակում արդեն մեծահասակների հետ խաղում է «Կրուզեյրո դու Սուլ» թիմի կազմում։ Հենց մեկնարկային խաղում աչքի է ընկնում խփած մի քանի գոլով և իր թիմը հաղթում է 8։1 հաշվով։
Հիմնականում հանդես է եկել Ռիո-դե-Ժանեյրոյի «Բոտոֆագո» թիմի և Բրազիլիայի հավաքականի կազմում։
Ֆուտբոլի բոլոր ժամանակների լավագույն աջ եզրային հարձակվողներից է։


== Մրցանակներ, փաստեր, գոլեր ==
2000 թվականին Ֆուտբոլի պատմության և վիճակագրության միջազգային ֆեդերացիայի կողմից արված հարցման արդյունքում կազմված լավագույն ֆուտբոլիստների ցանկում 8-րդն է, իսկ Հարավային Ամերիկայի լավագույն ֆուտբոլիստների ցանկում 4-րդը։ «The Times» թերթի վարկածով Գարինչան զբաղեցնում է 6-րդ տեղը ֆուտբոլի աշխարհի առաջնությունների պատմության մեջ և նրա անունը ներառված է Ամերկայի գավաթի առաջնությանների պատմության բոլոր ժամանակների խորհրդանշանական հավաքականի մեջ։ Բրազիլիայում Գարինչան համարվում է 2-րդ լավագույն ու սիրված ֆուտբոլիսը Պելեից հետո։ 
1953-1965 թվականներին նա «Բոտոֆագո» ակումբի կազմում մասնակցել է 579 խաղի և խփել 249 գոլ։ 1962 թվականի աշխարհի առաջնության լավագույն ռմբարկուն է 5 գնդակով։


== Ծանոթագրություններ ==
Ալֆոնսո XI (Կաստիլիայի թագավոր)

Ալֆոնսո XI (օգոստոսի 13, 1311, Սալամանկա, Կաստիլիա և Լեոն, Իսպանիա - մարտի 27, 1350 կամ մարտի 26, 1350(1350-03-26), Ջիբրալթար, Բրիտանական անդրծովյան տարածքներ, Միացյալ Թագավորություն), անվանում էին Վրիժառու (el Justiciero), եղել է Կաստիլիայի, Լեոնի և Գալիսիայի թագավորը։
Նա Կաստիլիայի թագավոր Ֆերդինանդ IV-ի և նրա կին Կոնստանցիա Պորտուգալացու որդին է։ Իր հոր մահից հետո 1312 թվականից երկար պայքար եղավ ռեգենտության համարը, որը լուծվեց 1313 թվականին։
Ալֆոնսոն չափահաս դարձավ 1325 թվականին և սկսեց կառավարել երկիրը։ Նրա ձեռքբերումներից էր Ռիո Սալադոյի ճակատամարտում հաղթանակը գրանադացիների և մարինիդների նկատմամբ և Կաստիլիայի վերահսկողությունը Ջիբրալթարի նեղուցի նկատմամբ։


== Կյանք ==


=== Մանկություն ===

Ծնվել է 1311 թվականի օգոստոսի 13-ին Սալամանկայում,Նա Կատիլիայի թագավոր Ֆերդինանդ IV-ի և նրա կին Կոնստանցիա Պորտուգալացու որդին է։ Նրա հայրը մահացավ, երբ նա մեկ տարեկան էր։ Նրա տատ Մարիա դե Մոլինան, նրա մայր Կոնստանցիան, պապու եղբայր, Ալֆոնսո X թագավորի որդի Խուան Կաստիլիացին և հորեղբայր Պեդրո Կասիտիլիացին, ով Թագավոր Սանչո IV-ի որդին էր, պայքարեցին ռեգենտության համար։ Թագուհի Կոնստանցիան մահացավ առաջինը 1313 թվականի նոյեմբերի 18-ին, դրան հաջորդեցին Խուանը և Պեդրոն ռազմական արշավանքի ժամանակ ընդդեմ Գրանադայի 1319 թվականին, ինչից հետո այրի թագուհի Մարիան մնաց միակ ռեգենտը մինչև իր մահը՝ 1321 թվականի հուլիսի 1-ը։
Խուանի և Պեդրոյի մահից հետո 1319 թվականին Ֆիլիպը (Սանչո IV-ի և Մարիա դե Մոլինայի որդին և Պեդրոյի եղբայրը), Խուան Մանուել (թագավորի երկրորդական հորեղբայրը և Ֆերդինանդ III-ի թոռը) և Ժուան մեկաչքանին (Խուան Կաստիլիացու ոսրդին) բաժանեցին թագավորությունը իրենց միջև ըստ ռեգենտությունների, անգամ մավրերի թալանների և ազնվականության ապստամբության ժամանակ։


=== Կառավարում ===
Ալֆոնսոն անցավ երկրի կառավարմանը 1325 թվականից, երբ երդվեց որպես թագավոր և մեծամասնության հավանությանը արժանացավ Վալյադոլիսի Կորտեսում։
Իշխանությունը իր ձեռքն առնելով՝ նա ձեռնամուխ եղավ թագավորական իշխանության հզորացմանը՝ մասնատելով իր թշնամիներին։ Նրա կառավարման վաղ շրջանն աչքի ընկավ իր հավանական թշնամիների անողոք մահապատիժներով։ Ալֆոնսոն հրամայեց սպանել իր հուրեղբայր Ժուան մեկաչքանիին Տորոյում 1326 թվականին երկու ուղեկցող ասպետների հետ Բոլոր սրբերի տոնակատարության ժամանակ։
Նա ընդարձակեց երկրի տարածքները՝ կարևոր հաղթանակ տանելով Ռիո Սալադոյի ճակատամարտում ընդդեմ Մարինիդների 1340 թվականին և տիրելով Ջիբրալթարի նեղուցին, որից հետո նվաճեց Ալխեսիրասի ճակատամարտում 1344 թվականին։ Այս հակամարտություններն ավարտելով՝ նա նպատակաուղղվեց Ռեկոնկիստայի գործընթացին՝ կռվելով Գրանադայի թագավորի դեմ։


== Ծանոթագրություններ ==
Կուլիկովկա (այլ կիրառումներ)

Կուլիկովկա, կարող է վերաբերել՝

Կուլիկովկա - գյուղ, Ուկրաինայի Ղրիմի Ինքնավար Հանրապետության Սակիի շրջանում
Կուլիկովկա - գյուղ, Ուկրաինայի Չեռնիգովի մարզի Գորոդնյայի շրջանում
Կուլիկովկա - գյուղ, Ուկրաինայի Չեռնովցիի մարզի Հերցայի շրջանում
Աքերին

Աքերին (լատ.՝ Acerina cernua), պերկեսանմանների ընտանիքի ձուկ։ Մարմնի երկարությունը 10–20 սմ (երբեմն՝ 30 սմ), քաշը 20–50 գ, դունչը՝ բութ։ Մեջքը և կողքերը դեղնականաչավուն են։ Կուրծքը և փորը զուրկ են թեփուկներից։ Տարածված է Եվրոպայում, Հյուսիսային Ասիայում։ Ապրում է մեծ մասամբ լճերում, գետերում, երբեմն աղի ջրերում։ Ձվադրում է ապրիլ–հունիս ամիսներին, ավազոտ, քարքարոտ տիղմում։ Սնվում է մանր ձկներով, միջատներով, որդերով, ձկնկիթով։
Հարվածի կենտրոն

Հարվածի կենտրոն, պտտման անշարժ առանցք ունեցող մարմնի կետ, որին ուղղված և մարմնի պտտման առանցքով ու իներցիայի կենտրոնով անցնող հարթությանն ուղղահայաց հարվածը առանցքին չի հաղորդվում և առանցքի ամրացման առանցքակալների վրա հարվածային ազդեցություն չի գործում։ Հարվածի կենտրոնը մարմնի պտտման առանցքից գտնվում է հ=I/Mt հեռավորության վրա, որտեղ M-ը մարմնի զանգվածն է, I-ն՝ իներցիայի մոմենտը պտտման առանցքի նկատմամբ, t-ն՝ առանցքից մարմնի իներցիայի կենտրոնի հեռավորությունը։
Գլեդիս Բերեջիկլյան

Գլեդիս Բերեջիկլյան (անգլ.՝ Gladys Berejiklian, սեպտեմբերի 22, 1970(1970-09-22), Մենլի), Նոր Հարավային Ուելսի 45-րդ վարչապետ, Նոր Հարավային Ուելսի Լիբերալ կուսակցության ղեկավար։ 2003 թվականից Նոր Հարավային Ուելսի Օրենսդիր ժողովի անդամ։
Նախկինում զբաղեցրել է Նոր Հարավային Ուելսի գանձապետի և Մայք Բեյրդի երկրորդ կառավարության կազմում Արդյունաբերական կապերի նախարարի պաշտոնը, Մայք Բեյրդի առաջին կառավարության կազմում՝ Տրանսպորտի նախարարի պաշտոնը։ 2014-2017 թվականներին եղել է Նոր Հարավային Ուելսի Լիբերալ կուսակցության ղեկավարի տեղակալ։ 2019 թվականին Նոր Հարավային Ուելս նահանգում տեղի ունեցած ընտրությունների արդյունքում հաղթանակ է տարել՝ դառնալով առաջին կին գործիչը, որն ընտրվել է նահանգի վարչապետի պաշտոնում։


== Կենսագրություն ==
Բերեջիկլյանը ծնվել է Սիդնեյում, հայ գաղթականներ Գրիգորի և Արշայի ընտանիքում։ Եղել է ընտանիքի ավագ դուստրը, ունեցել է երկու քույր։ Բերեջիկլյանի պապերը վերապրել են 1915 թվականի Հայոց ցեղասպանությունը։ Մինչև հինգ տարեկան հասակ Բերեջիկլյանը խոսել է միայն հայերեն, այնուհետև սովորել է անգլերեն։ Ներգրավված է եղել հայ-ավստրալիական համայնքում, պաշտոնավարել է Ավստրալիայի Հայ ազգային կոմիտեում։ 2015 թվականին Հայաստանում մասնակցել է Հայոց ցեղասպանության 100-րդ տարելիցի միջոցառումներին։
Բերեջիկլյանը սովորել է Ռայդի Պիտեր բորդ պետական երկսեռ ավագ դպրոցում։ Սիդնեյի համալսարանից 1992 թվականին ստացել է արվեստի բակալավրի աստիճան, 1996 թվականին ավարտել է նույն համալսարանի միջազգային ուսումնասիրությունների ֆակուլտետը, 2001 թվականին՝ Նոր Հարավային Ուելսի համալսարանի ֆինանսական ֆակուլտետը։ 1993 թվականին դարձել է Ազատական կուսակցության անդամ, 1997-1998 թվականներին եղել է Նոր Հարավային Ուելսի Երիտասարդ ազատականների ղեկավարը՝ կուսակցության պատմության մեջ դառնալով երրորդ կին ղեկավարը։ 1996-2003 թվականներին Բերեջիկլյանը եղել է Պետական խորհրդի պատվիրակ, 1997-2003 թվականներին՝ ՆՀՈՒ ազատական կուսակցության հանրապետական գործադիր քաղաքային ներկայացուցիչ, 1999 թվականին՝ Ուիլըբիի Պետական նստավայրի քարոզարշավի ղեկավար, 2002 թվականին՝ Կոնվենցիոն կոմիտեի նախագահ։ Բերեջիկլյանը եղել է Փիթեր Քոլինսի, սենատոր Հելեն Կունանի և Ավստրալիայի համագործակցության բանկի գլխավոր մենեջերը։ Բերեջիկլյանը սատարում է Ավստրալիայի հանրապետական շարժմանը։


== Խորհրդարանական գործունեություն ==
2003 թվականին Բերեջիկլյանն ընտրվել է Ուիլըբիի անդամ, եղել է Հոգեկան առողջության ստվերային նախարար, 2006 թվականին Փիթեր Դեբմանի կողմից նշանակվել է ընդդիմադիր տրանսպորտի նախարարի պորտֆելում։ 2007 թվականի պետական ընտրություններում Բերի Օ՛Ֆարելի կողմից ստացել է ստվերային քաղաքացիության ընդդիմության պորտֆելը։
Օ՛Ֆարելի կառավության ձևավորումից հետո 2011 թվականի ապրիլի 3-ին նշանակվել է Տրանսպորտի նախարար։ Բերեջիկլյանը դեմ է արտահայտվել նախկին Նոր Հարավային Ուելսի կառավարության գնացքների, ավտոբուսների և լաստանավերի բեռնաթափման աշխատանքներին։ Պաշտոնավարման ընթացքում նրա ձեռքբերումներից է Սիդնեյի թեթևռելսային տրանսպորտի ընդլայնումը, Opal քարտի փուլային ներդրումը և Սիդնեյի մետրոյի հարավարևմտյան ցանցի կառուցման նախաձեռնումը։


== Ծանոթագրություններ ==
122


== Դեպքեր ==


== Ծնունդներ ==


== Մահեր ==
122 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 122 թվականն է, 
II դարի 22-րդ տարին։
Լևոն Վարդանով

Լևոն Սերգեյի Վարդանով (Վարդանյան, 1907, Թիֆլիս, Ռուսական կայսրություն - 1943, զոհվել է Հայրենական պատերազմում), հայ ճարտարապետ։
Ճարտարապետ Նատալյա Փարեմուզովայի ամուսինը։


== Կենսագրություն ==
1934 թվականին ավարտել է Թիֆլիսի գեղարվեստի ակադեմիան։ Համահեղինակ է Երևանի Հանրապետության հրապարակում մինչև 1990 թվականը կանգուն Լենինի արձանի (1940 թվական, քանդակագործ՝ Սերգեյ Մերկուրով) պատվանդանի (1937-1940 թվականներ, ՀԽՍՀ պետական մրցանակ՝ 1970 թվական, քանդվել է 1996 թվականին)։
Զոհվել է Հայրենական մեծ պատերազմում 1943 թվականին։


== Ծանոթագրություններ ==
Տրիզակ

Տրիզակ (ֆր.՝ Trizac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 564 մարդ, բնակչության խտությունը` 12.56 մարդ/կմ²։ Բնակավայրը զբաղեցնում է 44.9 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 75 կմ հարավ-արևմուտք, Օրիյակ քաղաքից` 38 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 287 աշխատունակ (15-64 տարեկան) բնակիչ, որոնցից ակտիվ էին 210-ը, իսկ ոչ ակտիվները` 77։ Ակտիվության ցուցանիշը կազմում է 73,2 %։ 210 աշխատունակ մարդկանցից աշխատել է 194 անձ (107 տղամարդ և 87 կին)։ Գործազուրկ են եղել 16 անձ (9 տղամարդ և 7 կին)։ 77 անաշխատունակներից 8-ը եղել են աշակերտներ կամ ուսանողներ, 37-ը` թոշակառուներ, իսկ 32-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Walk Away (երգ, Քելլի Քլարկսոն)

«Walk Away», ամերիկացի երգչուհի Քելլի Քլարկսոնի Breakaway ալբոմի հինգերորդ և վերջին երգը։
2006 թվականի մարտին ԱՄՆ-ում սինգլն ստացավ ոսկե կարգավիճակ՝ վաճառվելով ավելի քան 500000 օրինակով։


== Երգի մասին ==
Սամ Կլարդոնը «Walk Away» անվանել է «լավագույն երգերից մոկը», Breakaway ալբոմում, նշելով, որ «այդ երգը, կարող է ծիծաղ առաջեցնել մեքենայում նստած ժամանակ»։ Ըստ երգչուհու, երգի բառերն են՝ «երբ ինչ-որ բան չի աշխատում, նետեք այն, այս իրավիճակում մի արեք ավելի վատ»։
«Walk Away» երգի պրեմիերան տեղի է ունեցել 2006 թվականի մարտի 6-ին TRL-ի եթերում և մարտի 7-ին՝ MuchOnDemand: Տեսահոլովակն ընդգրկվել է TRL-ի թոփ 10-յակում, 19 անգամ։ Տեսանյութտ զբաղեցրել է 13-րդ տեղը VH1 հեռուստաընկերության թոփ 40-յակում (2006)։ Այս տեսանյութը ցուցադրում է տարբեր մարդկանց։


== Երգացանկ ==
 Ավստրալիա CD մաքս սինգլ
 Մեծ Բրիտանիա CD single


== Թողարկման հաջորդականություն ==


== Հիթ-շքերթներ ==


== Ծանոթագրություններ ==
Աղանիկյան

Աղանիկյան, հայկական ազգանուն։


== Ազգանունը կրողներ ==
Ավ. Աղանիկյան (19-րդ դար-?), թղթակից։


== Ծանոթագրություններ ==